**Z Á P I S N I C A**

z rodičovského združenia MŠ v Báhoni zo dňa 10.9.2014

Program:

1. **Otvorenie**
2. **Príhovor špeciálnej pedagogičky – p. Boldišovej**
3. **Príhovor vedúcej ŠJ – p. Sapákovej**
4. **Informácie o výučbe AJ v MŠ – p. Bábová**
5. **Oboznámenie rodičov so Školským poriadkom**
6. **Informácia o hospodárení za rok 2013**
7. **Voľba nových členov do výboru Rady rodičov**
8. **Oboznámenie rodičov s krúžkami, ktoré sa budú otvárať pre šk.rok 2014/15**
9. **Rôzne, diskusia**
10. **Záver**

K bodu 1

Rodičovské združenie otvorila a zúčastnených privítala zástupkyňa pre MŠ Báhoň, p. Horváthová. Oboznámila zúčastnených s programom zasadnutia a privítala pani Boldišovú, Sapákovú a Bábovú. Taktiež predstavila nové pani učiteľky – Mgr. Luciu Konečnú (2. trieda) a Mgr. Veroniku Struhárovú (3. trieda).

K bodu 2

Zúčastneným rodičom sa prihovorila p. Boldišová, ktorá informovala rodičov o svojej úlohe v MŠ, ponúkla im možnosť , v prípade záujmu, osobne konzultovať zrelosť detí a ich pripravenosť na povinnú školskú dochádzku. Predniesla im tiež niektoré odporúčania, okrem iného napríklad stanovenie denného časového limitu pre prácu detí s počítačom.

K bodu 3

Vedúca školskej jedálne, p. Sapáková, informovala rodičov o prevádzke ŠJ, o cene za stravnú jednotku (1,32 EUR na deň), upozornila rodičov, že za nenahlásenú neúčasť dieťaťa v škôlke neprináleží finančná a ani stravná kompenzácia. Informovala tiež rodičov o tom, že je plánovaná výmena niektorých spotrebičov v ŠJ. Ponúkla možnosť kedykoľvek sa s otázkami na ňu obrátiť.

K bodu 4

Pani Bábová podala rodičom informácie o výučbe AJ v MŠ. Predstavila rodičom pracovné zošity, ktoré pri výučbe používa. Informovala ich o cene za krúžok – 1,66 EUR/30 minút a o spôsobe platby – na základe prezenčnej listiny detí zúčastnených hodiny sa na konci mesiaca urobí zúčtovanie, ktoré je potrebné potom uhradiť . Platí sa tak len za skutočne absolvované hodiny výučby. Informovala tiež rodičov o plánovaných dvoch otvorených hodinách, ktoré sa uskutočnia v šk. roku 2014/15.

K bodu 5

Pani Horváthová v skratke informovala rodičov o Školskom poriadku, jeho najdôležitejších bodoch:

* výška a splatnosť poplatkov za pobyt dieťaťa v MŠ (stanovené obcou; 12,- EUR na mesiac pre deti do 5 rokov; splatné do 10. v mesiaci elektronicky alebo poštovou poukážkou);
* príspevok ZRPŠ (stanovený vo výške 8,- EUR)
* nutnosť odovzdávať ráno deti osobne triednej učiteľke
* dodržanie príchodu detí do 8.00 hod.
* pri infekčnej chorobe dieťaťa a jeho neúčasti v škôlke 5 dní priniesť potvrdenie od lekára
* a iné.

Zároveň ponúkla rodičom možnosť podrobne si školský poriadok preštudovať na internetovej stránke škôlky.

K bodu 6

Pani Horváthová informovala rodičov o hospodárení za rok 2013 a o zostatku v pokladni, ktorý je vo výške 2.841,32 EUR.

K bodu 7

Do Výboru Rady rodičov boli zvolení noví členovia – predseda: p. Kristína Takáčová, hospodárka – p. Zuzana Kloknerová.

K bodu 8

Pani učiteľky predstavili krúžky, ktoré budú viesť v tomto školskom roku:

* Folklórno – tanečný krúžok: p. Horváthová
* Hry s hudbou: p. Paulová
* Šikovné rúčky: p. Struhárová

Pani učiteľky poprosili rodičov o pomoc a spoluprácu – čo sa týka prípravy rekvizít, taktiež o poplatkoch, ktoré sú pre všetky krúžky 10,- EUR na ½ roka. Krúžky budú môcť prihlásené deti začať navštevovať od októbra 2014.

K bodu 9

Pani Horváthová informovala rodičov stručne o plánovaných aktivitách (najbližšie 17.9. – interaktívne divadlo, príprava výstavy Plody zeme, Deň jablka, Tekvicová slávnosť).

Pani učiteľky informovali rodičov o tom, že pri práci s deťmi v triede budú využívať pracovné zošity, každý za 1,- EUR, pričom deti v 1. triede budú využívať jeden, v 2. triede dva a v 3. triede 3 kusy.

Rodičom bola ponúknutá možnosť zakúpiť predplatné časopisov pre deti: Včielka za 11,- EUR (11 čísiel) a Adamko za 9,- EUR (10 čísiel).

Pani učiteľky požiadali rodičov, aby deťom doplnili náhradné prádlo do vrecúšok, pre predškolákov aj pršiplášte.

Smerom k rodičom bola prednesená požiadavka o včasnej úhrade poplatkov za pobyt dieťaťa a za stravu. Taktiež boli požiadaní o dochvíľnosť – aby deti vodili pred 8.00 hod. a zároveň, aby nevodili do škôlky choré deti.

Pani Horváthová informovala rodičov o pláne zveľadiť školský dvor, požiadala o spoluprácu p. Tarabu, taktiež informovala o pláne dať vyhotoviť stojan na bicykle.

V rámci diskusie sa rodičia najmä zaujímali o vhodnosti svojich detí zúčastňovať sa ponúknutých krúžkov.

K bodu 10

Pani Horváthová sa poďakovala všetkým zúčastneným za účasť a združenie ukončila.

V Báhoni 11. septembra 2014

Zapísala: Zuzana Kloknerová

Overila: p. Horváthová